Združenia a aktivisti, ktorí si nárokujú jediný správny výklad Biblie a videnia sveta, sa snažia svoj náboženský názor vnútiť celej spoločnosti. Chcú nás presvedčiť, že je v poriadku hlasovať o tom, či máme, alebo nemáme upierať právo na život podľa vlastných predstáv svojim susedom, priateľom, svojim deťom a, paradoxne, často aj sami sebe.
Asi nevedia, že o ľudských právach sa v referendách nehlasuje. Hovoria o tom medzinárodné dohovory, ktoré podpísala aj Slovenská republika. Verím myšlienke nedotknuteľnosti ľudských práv a práva detí na rodičovskú lásku (a na vzdelanie). Verím, že sa nesmie hlasovať o utláčaní menšín. Preto sa na referende "o ochrane" rodiny nezúčastním. Bodka.